- Hindi News
- National
- कब्जाें पर छिड़ा नया विवाद; हमारे चार फीट थड़े अवैध, धानमंडी के 40 फीट पिड़ वैध कैसे
कब्जाें पर छिड़ा नया विवाद; हमारे चार फीट थड़े अवैध, धानमंडी के 40 फीट पिड़ वैध कैसे
पिड़ आवंटन शुल्क पर बवाल, आयुक्त को फिर छुट्टी भेजा
भास्कर संवाददाता| श्रीगंगानगर
शहरमेंटूट रहे कब्जों पर मंगलवार को नया विवाद छिड़ गया। पुरानी धानमंडी में 40 से 50 फीट लंबे पिड़ों के नियमन पर शहर के व्यापारियों ने ही विरोध जताते हुए सवाल उठाए कि जब हमारे घर दुकानों के बाहर चार फीट के थड़े अवैध हैं तो दुकानों के बाहर बने 40-50 फीट पिड़ वैध कैसे हो गए? उन्होंने मांग की कि जब अवैध पिड़ों के रुपए भरवाकर नियमित किया जा रहा है तो थड़ों को भी नियमित किया जाए। व्यापारियों ने इस मुद्दे पर कलेक्ट्रेट पर प्रदर्शन भी किया। बहरहाल, प्रशासन इस विवाद का कोई हल नहीं निकाल पाया है।
व्यापारी नेता हरीश कपूर के नेतृत्व में स्वामी दयानंद मार्ग, गोलबाजार बीरबल चौक के व्यापारियों ने प्रदर्शन के बाद कलेक्टर से कहा कि प्रशासन शहर के व्यापारियों में ही भेदभाव कर रहा है। पुरानी धानमंडी में तो दुकानों के बाहर बने अवैध पिड़ों को नियमित किया जा रहा है। जबकि धानमंडी से सटी दयानंद मार्ग, गोलबाजार में दुकानों के बाहर थड़ों को अवैध बताया जा रहा है। प्रशासन व्यापारियों के खिलाफ एक समान कार्रवाई करे। अतिक्रमण हटाने के नाम पर व्यापारियों को गुमराह कर रहा है। इससे काम तो प्रभावित हो ही रहा है, दुकानदारों में आक्रोश भी व्याप्त हो रहा है। इस मौके पर संयुक्त व्यापार मंडल अध्यक्ष तरसेम गुप्ता, केपी योगी, गोपाल ठक्कर, बिट्टू प्रधान भी मौजूद रहे।
व्यापारीबोले- करोड़ों की भूमि को कोड़ियों में बेच रही परिषद
हरीशकपूर ने कहा कि प्रशासन करोड़ों की खांचा भूमि को कोड़ियों के दाम में बेच रही है, जबकि कोर्ट ने शहरभर में कब्जे तोड़ने का आदेश दिया है। उन्होंने कहा कि जब धानमंडी में किसानों से जुड़ी कोई गतिविधि नहीं होती तो वहां व्यापारियों को 50 फीट लंबे पिड़ देना गलत है। इसका उपयोग पार्किंग के लिए किया जा सकता है। इससे धानमंडी में वाहन पार्क हो सकेंगे। उन्होंने यह भी कहा कि पुरानी धानमंडी में व्यापारी 50 फीट दुकान के आगे पिड़ तक दुकानें बना लेंगे, जिससे मंडी और संकरी हो जाएगी। उन्होंने चेतावनी दी कि प्रशासन ने इस पर रोक नहीं लगाई तो व्यापारी कोर्ट में रिट लगाएंगे।
शहर के व्यापारियों ने कहा- पैसे लो और थड़ों का नियमन कर दो
tgl_Latn sot_Latn hin_Deva hin_Deva hin_Deva san_Deva hin_Deva hin_Deva hin_Deva hin_Deva hin_Deva